[{"text_idx": "#000000", "text": "Olete mo\u0303elnud, mis saab raamatutest, mida enam ei vajata? Nad on ju po\u0303himo\u0303tteliselt nagu inimesed \u2014 neil on fu\u0308u\u0308siline keha ja nad on so\u0303nu ta\u0308is. Ning nad saavad vanaks."}, {"text_idx": "#000001", "text": "Vanad raamatud saadetakse teadupa\u0308rast... kuhu? Taaskasutusse. Vastupidiselt inimlikele suurkujudele, kellest sa\u0308ilivad pigem so\u0303nad (vo\u0303i noodid, valemid, va\u0308rvilaigud riigipiirid kaartidel) ning vaid mo\u0303nest u\u0308ksikust a\u0308rakuivatatud kest, on raamatutega pahatihti teine lugu \u2014 so\u0303nad on unustatud, kuid kehad... need sa\u0308ilivad. Kogunevad, kuhjuvad, katavad seinu ja kattuvad tolmuga. Gutenbergi galaktika on paisunud, paisunud ja jo\u0303udnud oma suurimate vo\u0303imalike piirideni. Raamatud hakkavad serva pealt alla pudenema sedamo\u0308o\u0308da, kuidas nende alt riiuleid a\u0308ra to\u0303mmatakse. U\u0308leliigsed raamatud jahvatatakse pudiks ning nendest saavad need restikesed, mille peale bensiinijaamas pistetakse kohvitops ja kabanoss."}, {"text_idx": "#000002", "text": "Tru\u0308ki- ja Paberimuuseumi raamatupoodi on leidnud tee Lenin ja lapsed, Cartland koos karburaatoriga ning ko\u0303ik pruunid, punased ja mustad ENE-d. Sajanditagune saksa romaan oma pudenevas nahkko\u0308ites jagab riiulit mootorsae Druz\u030cka kasutusjuhendiga... Jah, see ongi absurd, eklektika ja oikumeeni a\u0308a\u0308r."}, {"text_idx": "#000003", "text": "Astu la\u0308bi, mo\u0303tiskle kaduvikule, loe kohapeal vo\u0303i vo\u0303ta kaasa, vii ja too, ha\u0308vita ja loo, armasta ja vihka, komsii komsaa! Oleme avatud terve veebruarikuu. Mis pa\u0308rast saab, so\u0303ltub teist."}, {"text_idx": "#000004", "text": "Kasutatud raamatute pood Fahrenheit on avatud veebruaris K\u2013P kell 12\u201318, sissepa\u0308a\u0308s kohvikust Aparaat (Kastani 42, Tartu)."}, {"text_idx": "#000008", "text": "Jim Ashilevi \u201esattus kirjandusse\u201d u\u0308le ku\u0308mne aasta tagasi ja kirjutamine pole talle enam ammu mingi julgustu\u0308kk. Ta usub, et kirjutamishirmu saab taandada surmahirmule \u2013 kaitserefleksil on siin alalhoidev funktsioon, aga just see tuleb u\u0308letada, liikuda ebamugavale territooriumile, ennast ja teisi u\u0308llatada."}]